Uttar Pradesh Subordinate Service Selection Commission (UPSSSC) ने ट्यूबवेल ऑपरेटर की भर्ती परीक्षा स्थगित कर दी है। UPSSSC ने कथित तौर पर परीक्षा का प्रश्न पत्र सोशल मीडिया पर लीक होने के चलते परीक्षा स्थगित कर दी। इस मामले को लेकर UPSSSC के चेयरमैन सीबी पालीवाल ने प्रश्न पत्र छापने वाली एजंसी के खिलाफ सख्त कार्रवाई करने का आदेश दिया है। उन्होंने कहा, “हम उस एजंसी के खिलाफ सख्त कार्रवाई करेंगे जिसे प्रश्न पत्र छापने की जिम्मेदारी दी गई थी। प्रश्न पत्र लीक होने के मामले में हमने उनसे स्पष्टिकरण मांगा है।” रिपोर्ट्स के मुताबिक यूपी स्पेशल टास्क फोर्स (STF) ने इस मामले में मेरठ से कुछ गिरफ्तारियां की हैं। गिरफ्तार हुए लोगों के पास से हिंदी के प्रश्न पत्र बरामद होने की बात सामने आई है।